༄༅། །གནས་ཆེན་དམུ་རི་སེང་གེ་ཡོངས་རྫོངས་བཀྲ་ཤིས་
ལྷ་ཡི་འདུན་སའི་དཀར་ཆག་གནས་ཀྱི་ལྡེ་མིག་
ཅེས་བྱ་བ་བཞུགས།
རྟོགས་ལྡན་ཚུལ་ཁྲིམས་རྣམ་དག
༄༅། །སྐུ་གསུམ་འབྱུང་གནས་རྩ་བརྒྱུད་བླ་མ་དང་། །བདེར་གཤེགས་རྒྱལ་བ་
ཞི་ཁྲོ་ཡི་དམ་ལྷ། །མ་སྲིང་མཁའ་འགྲོ་བོན་སྐྱོང་སྲུང་མའི་ཚོགས། །ལེགས་ཉེས་ལྟང་
འཛིན་གནས་བདག་གཏེར་སྲུང་ལ། །ལུས་ངག་ཡིད་གསུམ་གུས་པས་ཕྱག་འཚལ་
ལོ། །སྐྱེ་མེད་སྤྲོས་བྲལ་གདོད་ནས་རྣམ་པར་དག །འགག་མེད་རང་རྩལ་ལྷུན་གྲུབ་
གང་ཡང་འཆར། །གཉིས་མེད་དོན་དམ་རྫོགས་ཆེན་རིན་པོ་ཆེ། །རང་རིག་བླ་མ་
མཆོག་ལ་དད་ཕྱག་འཚལ། །མཁའ་ཀློང་དབྱིངས་ནས་ཡི་དམ་ཞི་ཁྲོ་དང་། །མཁའ་
འགྲོ་བོན་སྐྱོང་གནས་དང་གནས་བདག་ཀུན། །མཁའ་ཁྱབ་འགྲོ་བ་སེམས་ཅན་ཐམས་
ཅད་རྣམས། །འདྲེན་པའི་ཐབས་སུ་རྒྱལ་བས་སྤྲོས་པ་ལ། །དེ་ལྟར་ཐུགས་རྗེའི་འོད་
ཟེར་དཔག་མེད་ཀྱིས། །སྤྲུལ་པའི་འགྲོ་འདྲེན་གནས་རི་གྲངས་མེད་ལས། །ཁྱད་པར་
དམུ་རིའི་གནས་ཀྱི་དཀར་ཆག་ནི། །སྔོན་ཚེ་སུམ་ཅུ་རྩ་གསུམ་ལྷ་གནས་ཀྱི། །ལྷོ་
ནུབ་གཡུ་ལུང་ཤེལ་བྲག་གསང་ཕུག་ཏུ། །སྤྲུལ་པའི་སྟོན་པ་འཆི་མེད་གཙུག་ཕུད་
ཀྱིས། །བདུད་ཆེན་མ་ཊཾ་རུ་ཏྲ་འདུལ་བ་དང༌། །འགྲོ་འདུལ་ཐབས་སུ་སྔགས་དང་
401

བོན་དང་ཞང་ཞུང་ཤེས་རིག་དཔེ་ཚོགས།
སེམས་ཕྱོགས་གཉིས། །གཏན་ལ་ཕབ་ནས་རྒྱས་འབྲིང་བསྡུས་གསུམ་ཕྱེ། །ལྷ་ཀླུ་མི་ཡི་
གཤེན་པོ་གསུམ་ལ་བརྒྱུད། །སྲིད་གསུམ་སེམས་ཅན་ཁ་ལོ་གྱེན་དུ་བསྒྱུར། །གནས་
གསུམ་དེ་ལ་གཏེར་ཁ་གྲངས་མེད་བཞག །ཡུལ་དེར་གནས་ཚད་བདེ་སྐྱིད་ཕུན་
ཚོགས་ཤིང་། །ཕྱི་མར་བླ་མེད་རྫོགས་སངས་རྒྱས་པ་སོགས། །བཀྲ་ཤིས་ལེགས་པའི་
ཡོན་ཏན་དཔག་མེད་བྱུང་། །དེ་ནས་སླར་ཡང་བསྟན་འགྲོ་སེམས་ཅན་གྱི། །དོན་དུ་
བསྟན་པ་རྗེས་སུ་བཞག་པ་ཡི། །མཛད་པ་བཟང་པོ་དེ་ཡི་ཐུགས་རྗེ་ཡིས། །འཇིག་
རྟེན་ཁ་བའི་ལྗོངས་ཀྱི་ཞིང་ཁམས་ན། །འགྲོ་འདུལ་སྤྲུལ་པའི་གཤེན་པོ་བསམ་མི་
ཁྱབ། །སྒྲུབ་གནས་གསང་བའི་གནས་མཆོག་བརྗོད་མི་ལང་། །གནས་དེར་གསང་
སྔགས་ཟབ་མོ་རྒྱུན་མི་ཆད། །དེ་མཐུས་དད་ལྡན་གང་ཟག་གང་དག་གིས། །ཐོས་
བསམ་སྒོམ་སོགས་གང་སྒྲུབ་གྲུབ་རྟགས་མྱུར། །ཕྱི་ནང་གསང་བའི་མཆོད་འབུལ་
ཚོགས་གཉིས་རྫོགས། །ཕྱག་བསྐོར་བཟླས་བརྗོད་སྒྲིབ་གཉིས་མ་ལུས་བྱང་། །སྡིག་
སྤངས་དཀའ་སྤྱོད་ཚུལ་ཁྲིམས་རྣམ་པར་དག །སྨོན་ལམ་གང་བཏབ་བར་ཆོད་ཀུན་ཞི་
ནས། །མཐའ་ཡས་སེམས་ཅན་ཀུན་ལ་ཕན་ཐོགས་བྱུང༌། །གནས་ཀྱི་ཡོན་ཏན་ངེས་
པར་བརྗོད་མི་ལང་། །མཐུ་སྟོབས་སྨིན་གྲོལ་བསྟན་འགྲོའི་དཔལ་མགོན་གྱུར། །
དེ་ནས་མདོ་ལྟར་སྟོན་པ་ཁྲི་གཙུག་རྒྱལ་བའམ། །གཤེན་རབ་མཆོག་གི་རྣམ་
ཐར་ཟུར་ཙམ་བཤད། །དེ་ཉིད་སྐྱེ་བ་གྲངས་མེད་གོང་མ་ནས། །དག་པའི་ཐུགས་
བསྐྱེད་སྨོན་ལམ་ཟབ་མོ་བཏབ། །ཚོགས་རྫོགས་སྒྲིབ་སྦྱངས་ཡེ་སངས་ཡུལ་དུ་
གཤེགས། །མགོན་བཙུན་གྲོང་ཁྱེར་ཤེས་རབ་བློ་རྩལ་སྦྱངས། །འོད་གསལ་གནས་
སུ་ཤེས་བྱའི་སྒྲིབ་པ་དག །འོག་མིན་བདེ་ཆེན་དབྱིངས་ཀྱི་ཕོ་བྲང་དུ། །རྫོགས་
སྐུ་གཤེན་ལྷ་འོད་དཀར་ཞལ་སྔ་ནས། །འགྲོ་བ་སེམས་ཅན་འདུལ་བའི་བོན་ལུང་
ཞུས། །ཇི་ལྟ་ཇི་སྙེད་ཐུགས་ལ་ས་ལེར་མཁྱེན། །གནས་རིགས་བཅུ་བདུན་གནས་
402

བོན་གྱི་གནས་ཡིག་ཕྱོགས་བསྒྲིགས།
སུ་འགྲོ་དོན་མཛད། །རྩ་གསུམ་གནས་སུ་བོན་གྱི་འཁོར་ལོ་བསྐོར། །རྒྱལ་ཆེན་
རིགས་བཞི་ཡན་ཆད་དམ་ལ་བཏགས། །རི་རབ་རྩེ་ནས་གཟིགས་ཚད་དགོངས་ཚད་
ལྔས། །འཛམ་གླིང་སོག་ཁའི་སྟག་གཟིག་འོལ་མོའི་གླིང་། །འདབ་ཆགས་རྒྱལ་པོ་གཡུ་
བྱ་ཁུ་བྱུག་ཏུ། །སྤྲུལ་ནས་འགྲོ་འདྲེན་མཆོད་རྟེན་རྩེ་ལ་བབས། །གསུང་གི་སྙན་པ་
ལན་གསུམ་སྒྲོག་པ་ཡིས། །ཡོ་ཕྱི་རྒྱལ་བཞད་ཐུགས་ལ་དགའ་བདེ་འཆར། །མཆོག་
གི་སྐུ་མཆོག་བལྟམས་པའི་ལྟས་སུ་གོ །ཕྱག་འཚལ་བསྐོར་བ་བྱས་ནས་སྨོན་ལམ་
བཏབ། །བར་པོ་སོ་བརྒྱད་དམུ་རིགས་འཕྲུལ་གྱི་གདུང༌། །རྒྱལ་བོན་ཐོད་དཀར་
རྒྱལ་བཞད་སྲས་སུ་འཁྲུངས། །མཚན་དཔེའི་དཀྱིལ་འཁོར་ཀུན་ཚང་ཡ་མཚན་
གྱིས། །འཇིག་རྟེན་གསུམ་ལ་བཀྲ་ཤིས་དཔལ་གྱིས་ཁྱབ། །གཞོན་ནུའི་རོལ་རྩེད་
མཛད་ནས་ཐེག་པ་དགུས། །འགྲོ་བ་རང་མཐུན་བོན་གྱི་འཁོར་ལོ་བསྐོར། །དགེ་སྡིག་
ཤན་འབྱེད་དཀར་ནག་བསྟན་པ་རྩོད། །བདུད་ཁམས་དབང་བསྡུས་མ་དག་དགེ་ལ་
བསྒྱུར། །བསྟན་པ་ཆེན་པོ་རབ་ཏུ་དར་རྒྱས་ཤིང་། །འཁོར་བའི་སེམས་ཅན་ཐར་པའི་
གོ་ལམ་འབྱེད། །སྟོང་གསུམ་ཞིང་ཁམས་ལན་གཅིག་བདེ་ལ་བཀོད། །དེ་ཚེ་དེ་དུས་
མེད་ཁམས་ཕྲག་དོག་སྐྱེས། །སྟོན་པའི་སྐུ་དང་འཁོར་ལ་ཆོ་འཕྲུལ་བསྟན། །ཡུལ་
ནོར་བཀའ་ལ་ཆོ་འཕྲུལ་སྣ་དགུ་བསྟན། །གཤེན་གྱི་རྟ་བདུན་ཁྱེར་ནས་ཀོང་ཡུལ་
བྱེར། །དེ་ཚེ་དགྲ་བཅོམ་རྒྱལ་བ་གཤེན་རབ་ཀྱིས། །བདུད་ཁམས་དབང་དུ་བསྡུས་
ཏེ་འདུལ་བ་དང་། །མཐའ་འཁོབ་འགྲོ་ཀུན་དགེ་ལ་བསྒྱུར་བ་དང་། །བོད་ཁམས་རུ་
བཞི་འདུལ་ཞིང་བདུད་སྤྱོད་བསྣུབས། །སངས་རྒྱས་བསྟན་སྤེལ་འགྲོ་ཀུན་ཐར་པར་
དྲངས། །བསྟན་པ་རྗེས་སུ་བཞག་པའི་གཏེར་གནས་སྤྲོས། །
དེ་ལྟར་ཐུགས་ལ་དགོངས་ནས་མཚན་ལྡན་ཁྱེའུ་བཞི་དང་། །སྟོན་པ་གཙོ་འཁོར་
ལྔ་དང་བཅས་ནས་ནི། །སྟག་གཟིག་ཡུལ་ནས་རྫུ་འཕྲུལ་མཁའ་ལ་བྱོན། །བོད་ཀྱི་
403

བོན་དང་ཞང་ཞུང་ཤེས་རིག་དཔེ་ཚོགས།
ཆུ་བོ་བཞི་འདུས་མགོ་བོ་ཡི། །གངས་དཀར་ཏི་སེའི་རྩེ་ལ་ལྷན་གྱིས་བབས། །བསྟན་
པ་རྗེས་བཞག་གནས་རིར་བྱིན་གྱིས་བརླབས། །དེ་ཚེ་ནག་པོ་བདུད་ཀྱི་ཆོ་འཕྲུལ་
གྱིས། །ཁ་བ་ཉིན་མཚན་བཅོ་བརྒྱད་བར་ཕབ་ཀྱང་། །སྟོན་པའི་ཐུགས་རྗེ་ཉི་མ་
དགུ་ཤར་ཏེ། །བདུད་ཀྱི་ཁ་བ་སྐད་ཅིག་ཙམ་གྱིས་བཞུས། །བདེན་དོན་རྟགས་ནི་
གཙང་གི་བྱེ་མ་ཡིན། །དེ་ནས་གཙང་གི་གཡས་རི་གཡོན་རིར་བྱོན། །དབུས་གཙང་
རུ་བཞི་བྱ་བའི་གནས་བཞི་བཞེངས། །བསྟན་པ་བཞག་ནས་དར་བའི་སྨོན་ལམ་
བཏབ། །ཉང་པོ་བརྒྱུད་ནས་ཀོང་ཡུལ་གནས་སུ་གཤེགས། །བདུད་ཀྱི་དམག་ཚོགས་
རི་གསུམ་འདུས་མདོར་ཚོགས། །སྟོན་པ་ཀོང་ཡུལ་བྲག་ཕྱི་ལ་ཁར་ཕེབས། །ལྷ་རི་
གྱང་ཐོའི་གནས་སུ་བྱིན་གྱིས་བརླབས། །བདུད་ཀྱིས་ལམ་བཀག་ཚུལ་དུ་རི་ནག་
བརྩིགས། །རི་དེ་སྟོན་པའི་ཕྱག་གིས་བླངས་ཏེ་འཕང་། །བར་ཆད་བདུད་འདུལ་སྟོན་
པའི་བྱིན་རླབས་གནས། །བོན་གྱི་གཏེར་གནས་བོན་རི་ཆེན་པོ་བཞེངས། །རིན་ཆེན་
སྣ་ཚོགས་སྤྲུལ་ནས་རི་ལྟར་སྤུངས། །ཞི་རྒྱས་དབང་དྲག་འབར་བའི་དབྱིབས་སུ་
གྲུབ། །འཛམ་གླིང་གནས་བརྒྱའི་གཙོ་བོ་བོན་རི་ཞེས། །འོལ་མོའི་གླིང་དང་དབྱེར་
མེད་འོད་ཟེར་འཕྲོ། །ལས་བཞི་ལྷུན་གྲུབ་གཙོ་མཆོག་ཁྲོ་བོའི་ཚུལ། །རྩེ་ལ་བདེར་
གཤེགས་དགོངས་བརྒྱུད་དཔོན་གསས་བཞུགས། །མགུལ་ལ་ཞི་རྒྱས་དབང་དྲག་
ལྷ་ཚོགས་དང༌། །རི་སྐེད་རིག་འཛིན་མཁའ་འགྲོ་བོན་སྐྱོང་དང༌། །རྩ་བར་གཏེར་
སྲུང་དཔལ་མགོན་སྡེ་བརྒྱད་གནས། །དམ་བཏགས་བཀའ་བསྒོས་དག་པའི་བོན་
ལ་སྤྱོད། །མི་འགྱུར་བཀའ་རྟགས་ཕྱག་ཞབས་རྗེས་མང་བཞག །ལྷ་སྐུ་ཡིག་འབྲུ་
གཡུང་དྲུང་གྲངས་མེད་གསལ། །དེ་ཚེ་སྟོན་པའི་མཐུ་སྟོབས་ཡོན་ཏན་གྱི། །ཐུགས་
རྗེ་ཚད་མེད་བཞི་ཡིས་དཔུང་བསྐྱེད་ནས། །ལྷ་དམག་འབུམ་ཚོ་མང་པོ་བསྐུལ་ནས་
བྱོན། །མདའ་གཅིག་འཕངས་ནས་ལྕགས་མཁར་རྩེ་དགུ་གཏོར། །ཁྱབ་པ་ལ་སོགས་ཆ་
404

བོན་གྱི་གནས་ཡིག་ཕྱོགས་བསྒྲིགས།
་སྐུ་རུ་
གཅིག་བཀའ་འོག་འདུས། །ཆ་གཅིག་མྱ་ངན་གདུང་དང་ཆ་གཅིག་བྲོས། །བདུད་རྗེ་
རྒྱ་ལག་ཐོད་རྗེ་ལ་སོགས་པ། །བདུད་འཁོར་ཆ་གཅིག་ཀོང་ཡུལ་རོང་དུ་བྲོས། །སྟོན་
པའི་ཐུགས་ཀྱི་འོད་ཟེར་ཕོག་པའི་ཤུལ། །ཆུ་བོ་ཐུར་འབབ་སྦ་དོང་ལྔ་རུ་འཁྱིལ། །སྟོན་
པའི་ཐུགས་སྤྲུལ་གཙོ་མཆོག་མཁའ་འགྱིང་དེ། །གཤིན་རྗེ་ཆོས་ཀྱི་རྒྱལ་པོའི
ཁྲོས། །ཐུབ་དྲུག་ལས་མཁན་ལྡེམ་དྲུག་སྐུ་རུ་ཁྲོས། །མགོ་བརྙན་ལས་མཁན་བྱེ་བའི་
ཚོགས་ཀྱིས་བསྐོར། །སྦ་དོང་ཆུ་བོ་ཁྲོ་ཆུ་ཁོལ་མ་དང་། །དུག་མཚོན་འབར་བ་དག་
གི་སྣང་བ་ཤར། །མི་ཤི་ཚེ་འདིར་དམྱལ་བ་ལན་གཅིག་མྱོང་། །བརྒྱལ་ནས་རེངས་ཏེ་
སྐྲག་སྔངས་འཇིག་པ་བྱུང༌། །འདུལ་བ་ཐུབ་དྲུག་ཞི་བའི་ངང་དུ་བཞེངས། །འདྲེན་
པའི་ཐབས་མཛད་སྟོན་པར་སྐྱབས་སུ་གསོལ། །རྒྱ་ལག་ཐོད་རྗེ་བདུད་འཁོར་དམ་
ལ་འདུད། །ཡུལ་དེར་རྒྱ་ལ་སེང་གདོང་གནས་ཏེ་བཞེངས། །ལྷ་དམག་ནམ་མཁའ་
བར་སྣང་ས་གཞི་གང་། །ཛྭ་དམར་ཐོག་སེར་མཚོན་ཆ་སྐར་ལྟར་འཁྲུགས། །བདུད་
ཀྱི་དམག་ཚོགས་མ་ལུས་དབང་དུ་བསྡུས། །བདུད་ཁམས་མ་ལུས་མྱ་ངན་ངུ་སྒྲས་
ཁེངས། །སྟོན་པའི་ཐུགས་རྗེ་ཚད་མེད་ཆེན་པོ་ཡིས། །ཚེམས་ཀྱི་མཆེ་བ་འཕར་ཆེན་
བཞིར་སྤྲུལ་ཏེ། །ཞལ་ནས་བུས་ཚེ་བདུད་ཀྱི་ངུ་སྒྲ་སངས། །རྟ་བདུན་ཆས་དང་བཅས་
ཏེ་ཉིད་ལ་ཕུལ། །རིན་ཆེན་གསེར་གཡུ་ཁལ་གྲངས་མང་དུ་ཕུལ། །ཀོང་བཟའ་ཁྲི་
ལྕམ་བདུད་འཁོར་རྗེ་འབངས་བཅས། །སྟོན་པ་ཉིད་ལ་ཕུལ་ཏེ་འཁོར་དུ་གྱུར། །བདུད་
རྗེ་ཁྱབ་པ་ལ་སོགས་བདུད་འཁོར་གྱིས། །གཉན་གྱི་ཁྲི་བརྩིགས་དེའི་སྟེང་སྟོན་པ་
བཞུགས། །དམ་ལ་བཏགས་ཏེ་བོན་གྱི་འཁོར་ལོ་བསྐོར། །སྟོན་པ་ཀུན་བཟང་འཆི་
མེད་སྐུ་རུ་བཞེངས། །ཐུགས་ལས་འོད་ཟེར་སྨུག་པོ་མདའ་གང་ཙམ། །དྲག་ཏུ་མདའ་
ལྟར་འཕྲོས་ནས་གར་བབས་སར། །འདུ་གནས་གཏེར་གནས་གནས་རི་གྲངས་མེད་
བཞེངས། །བོད་ཁམས་རུ་བཞི་འཛམ་གླིང་གནས་རྟེན་གྱི། །འཇིག་རྟེན་བརྟན་མ་
405

)
བོན་དང་ཞང་ཞུང་ཤེས་རིག་དཔེ་ཚོགས།
བོད་ཀྱི་མགུར་ལྷ་དང༌། །དཔལ་མགོན་ཡུལ་ས་ལྷ་སྲིན་སྡེ་བརྒྱད་རྣམས། །ཆར་
བཞིན་བབས་ཏེ་སྟོན་པའི་མདུན་དུ་འཁོད། །དེ་ལ་སྟོན་པས་བཀའ་བསྒོས་དམ་ལ་
བཏགས། །རྒྱུ་འབྲས་བདེན་པའི་དགེ་སྡིག་དཀར་ནག་ཕྱེ། །གསང་བའི་དབང་བསྐུར་
མཚན་གསོལ་བདུད་རྩི་བླུད། །དམ་ལས་མི་ལྡོག་བསྟན་སྐྱོང་ཁ་ཡིས་བླངས། །ཐ་
ཚིག་བཀའ་བསྒོས་བསྟན་པ་གཉེར་གཏད་བཅོལ། །ཐེག་པ་རིམ་དགུའི་བོན་གྱི་
བསྟན་པ་དང་། །བཀའ་ཡི་འཁོར་ལོ་རྣམ་གསུམ་བསྐོར་བའི་གནས། །གཏེར་བདག་
གནས་བདག་རྣམས་ལ་འཕྲིན་ལས་བཅོལ། །བོད་ཡུལ་བརྟན་མ་མགུར་ལྷ་ཡུལ་ས་
དང་། །དཔལ་མགོན་གཏེར་བདག་ལྷ་སྲིན་སྡེ་བརྒྱད་ཀྱིས། །སྟོན་པའི་གསུང་ལ་ཡི་
རངས་མངོན་པར་བསྟོད། །
མ་འོངས་དུས་ཀྱི་མཐའ་མར་གྱུར་བའི་ཚེ། །འགྲོ་བ་སེམས་ཅན་འདུལ་བའི་
དོན་ཆེད་དུ། །འདུ་གནས་ཀུན་ལ་གཏེར་ཁ་གྲངས་མེད་སྦས། །སྐུ་གསུང་ཐུགས་ཀྱི་
རྟེན་གསུམ་དཔག་མེད་ནི། །ཕྱོགས་བཅུའི་འགྲོ་བ་འདྲེན་པའི་རྟེན་དུ་བཞག །བཞག་
ཚུལ་རྒྱན་དྲུག་ཁྱུང་གསས་འབྲུག་སེང་གསས། །ཆུ་སྲིན་གླང་ཆེན་སྟག་གཟིག་བྱ་
རྒོད་ལ། །རིན་ཆེན་བོན་གྱི་གཏེར་ཁ་གྲངས་མེད་བཀལ། །འོད་ཟེར་སྨུག་པོ་དཔག་
མེད་མདའ་ལྟར་འཕྲོས། །ཐུགས་རྗེའི་འོད་ཟེར་དང་པོ་འཕྲོས་པ་དེ། །མཐའ་འཁོབ་
བདུད་ཀྱི་ལས་སྤྱོད་དར་བའི་ས། །མཐེ་ཆུའི་སྟོད་དུ་ཕོག་ནས་སྨད་ས་རལ། །ས་ནི་
ཆེ་འཕགས་མཐེ་ཆུའི་རྫ་ར་ཡིན། །བྲག་རི་དབལ་སོ་གངས་ཀྱི་ར་བའི་ཚུལ། །བསྟན་
པ་བཞག་པའི་གནས་སུ་བྱིན་གྱིས་བརླབས། །སྐད་ཅིག་ཉིད་ལ་རྫུ་འཕྲུལ་མཁའ་
ལ་ལྡིང་། །ལྟ་བའི་རྒྱལ་པོ་ཁྱུང་གསས་ལྡིང་བ་དེ། །ཁྱུང་ཡུལ་ཁྱུང་པོ་རྩེ་དྲུག་ཁ་
ལ་བབས། །གཏེར་ཁ་འགྲོ་འདུལ་གྲངས་མེད་དེ་ལ་བཞག །སྒོམ་པའི་རྒྱལ་པོ་
འབྲུག་གསས་ལྡིང་བ་གཅིག །མཐེ་ཆུ་བྲག་དཀར་བྱ་རྒོད་མགོ་རུ་བབས། །འབྲུག་
406

བོན་གྱི་གནས་ཡིག་ཕྱོགས་བསྒྲིགས།
ཉལ་བྱ་བས་འབྲུག་གི་ཞབས་རྗེས་བཞག །སྐུང་མཚོ་བྱ་བའི་གཡུ་འབྲུག་ཁ་ཆུ་
འཁྱིལ། །གསང་བའི་གཏེར་ཁ་ཆ་གཅིག་དེ་རུ་བཞག །དེ་ནས་འབྲུག་གསས་
ལྡིང་ནས་དགོན་ར་བྲག་དེའི་ཕུག །ཁྲོ་བོ་འབྲུག་གསས་ཆེམ་པའི་གནས་གཅིག་
བཞེངས། །གཏེར་ཁ་ཆ་གཅིག་གནས་མཆོག་དེ་རུ་བཞག །དེ་ནས་གཡུ་འབྲུག་
སྔོན་མོ་བྱང་དུ་ལྡིང་། །འདྲེན་པའི་བྲག་དཀར་བྱ་བའི་གནས་དེ་རུ། །གཏེར་ཁ་ཆ་
གཅིག་དེ་རུ་སྦས་ཏེ་བཞག །ཡུལ་དེའི་བདུད་སྡེ་དབང་དུ་སྡུད་པར་དགོངས། །ཕྱག་
མཚན་གནམ་ལྕགས་མེ་ཡི་ཐོག་མདའ་གཅིག །འཕངས་པས་ཆུ་ཚན་ཁོལ་མ་དེ་རུ་
བྱུང་། །སྐྱང་འདྲེན་ཚུངས་རིའི་གནས་ཁང་མན་ཆད་ནས། །ལོ་ཙཱའི་གནས་ཁང་ཡན་
ཆད་བར་མཚམས་དེར། །གནས་རི་གཏེར་ཁ་གྲངས་མེད་བཞག་པ་ལས། །ཁྱད